દેશભરમાં ચકચાર જગાવનાર હરિયાણાના રેવાડી ગેંગરેપ કેસમાં પોલીસે એક ડોકટર અને જ્યાં ઘટના બની હતી તે ટયુબવેલ માલિકની ધરપકડ કરી છે. ૧૯ વર્ષની પીડિતા સાથે હવસખોરી કરનાર નરાધમ મુખ્ય આરોપીઓ હજી ફરાર છે. હરિયાણાનાં મહેન્દ્રગઢ જિલ્લાનાં કાનિના ગામની કોલેજિયન યુવતી સાથે ૧૧ નરાધમોએ ક્રૂરતા આચરી હતી અને ઘેનની દવા આપીને હેવાનિયતભર્યું કૃત્ય કર્યું હતું. પાશવી કૃત્યથી પીડિતાની તબિયત બગડતા આરોપીઓએ ડોકટર બોલાવ્યા પીડિતા સાથે પાશવી કૃત્ય આચરવામાં આવતા એક તબક્કે નરાધમ આરોપીઓ ચિંતામાં પડી હતા અને પીડિતાની સારવાર માટે ખાનગી ડોકટરને બોલાવવામાં આવ્યા હતા.